
Образец № 5

ДОГОВОР
за участие в програмата за „Предоставяне на персонализирани консултантски услуги на МСП в Северните райони на България“,

Днес, …………………..  20……… г. в гр. София:

Изпълнителна агенция за насърчаване на малките и средните предприятия към министъра на иновациите и растежа със седалище гр. София и адрес: ул. „Леге” № 2-4, БУЛСТАТ 131304835, представлявана от ……........................................., и с ……………………………………………….., главен счетоводител, от една страна, наричана по–долу ИАНМСП, и 

......................................................................................................, с ЕИК/БУЛСТАТ ………………………… със седалище гр. .................. и адрес на управление ул. ....................................................................................................,
представлявано от ..................................................................... в качеството му на ..........................................., от друга страна, наричана по-долу в договора Предприятие, 

като взеха предвид:
· че ИАНМСП е бенефициент по проект № BG16RFPR001-1.009-0001 „Предоставяне на комплексни услуги на предприятията от Северните райони на България с цел подкрепа на тяхното устойчиво развитие и растеж чрез подпомагане дейността на Изпълнителна агенция за насърчаване на малките и средните предприятия (ИАНМСП)“.
· че между ИАНМСП и Международна банка за възстановяване и развитие (МБВР) има сключено Споразумение № ПКСБ-6-1/08.05.2025 г. за предоставяне на консултантски услуги;
· че Предприятието отговаря на изискванията на чл. 3 и чл. 4 от Закона за малките и средните предприятия и е класирано за участие;
· че услугата „Предоставяне на персонализирани услуги на МСП в Северните райони на България“ е включена в Индикативната програма на ИАНМСП,
страните се споразумяха за следното:

I. ПРЕДМЕТ НА ДОГОВОРА
Чл. 1. (1) Двете страни по договора се споразумяват  ИАНМСП, чрез МБВР, да организира, при условията на този договор, участието на Предприятието в програмата „Предоставяне на персонализирани консултантски услуги на МСП в Северните райони на България“, включваща предоставяне на обучително–консултативни пакети услуги.
(2) Договорът се сключва за предоставяне на:
- Основен модул, включващ осигуряване на опитни експерти, консултации и обучение (два тематични обучително - консултативни пакета от услуги единият от които е Предприемаческо мислене и управление на промените;, а вторият – Изкуствен интелект за растеж на МСП ,съгласно Правилата за кандидатстване), първоначален доклад, междинен доклад за дефиниране на проблемна област от дейността както и окончателен доклад и план за изпълнение след завършване на консултациите и обученията. Междинният и окончателният доклад се изготвят за всеки от двата пакета от услуги.

или
- Разширен модул, осигуряване на опитни експерти, обучение (два тематични обучително - консултативни пакета от услуги, единият от които е Предприемаческо мислене и управление на промените; а вторият – Изкуствен интелект за растеж на МСП съгласно Правилата за кандидатстване и два допълнителни обучително-консултативни пакета услуги), първоначален доклад, междинен доклад за дефиниране на проблемна област от дейността, както и окончателен доклад и план за изпълнение след завършване на консултациите и обученията. Междинният и окончателният доклад се изготвят за от всеки от пакетите от услуги.
* Невярното съдържание се изтрива преди изпращане на Договора за подпис от страна на предприятието и в текста остава единствено заявения пакет от кандидата при подаването на Заявка за участие.
(3) Предприятието получава Първоначален доклад за сравнителен анализ, изготвен от МБВР въз основа на кратко проучване, проведено от специализиран доставчик на подобни проучвания, който сравнява Предприятието със съпоставими компании по различни показатели, свързани с неговите управленски и цифрови възможности. 
(4) След получаването на Първоначален доклад за сравнителен анализ, всеки от пакетите услуги, предоставяни на Предприятието по Програмата, включват:
· Доклад за дефиниране на проблема за всяка услуга /междинен доклад/, който отразява резултатите от първоначалната диагностика, изготвена от техническия съветник въз основа на предварителното проучване, по предходната точка и  еднодневно посещение на място в предприятието. Докладът за определяне на проблема включва формулиране на проблема според тематичната област на отделната услуга. Целта е да се идентифицират ключовите проблеми и да се дадат препоръки за съгласуване на последващите услуги по коучинг и консултиране за всяка услуга. 
· Окончателен доклад и план за изпълнение след завършване на консултациите и обученията, разработен съвместно с компанията, който ще отрази изводите от услугата и ще определи пътя за изпълнение на необходимите промени за модернизиране на МСП. 

(5) Завършването на програмата е свързано с определени резултати. В края на програмата на Предприятието се издават сертификати за завършване. Сертификатите за завършване се издават за всяка услуга след получаване на: (i) доклад за определяне на проблема и (ii) валидиран краен резултат – План за изпълнение .
(6) Във връзка с организиране на персонализираните консултантски услуги, ИАНМСП покрива разходи в размер на …………… евро (словом:……………………..) за осигуряване на консултанти и осъществяване на услугите, въз основа на сключеното между ИАНМСП и МБВР споразумение. (изписва се сумата спрямо броя избрани обучително-консултативен пакет услуги)

II. ПРАВА И ЗАДЪЛЖЕНИЯ НА ИАНМСП
Чл. 2. ИАНМСП се задължава да организира  чрез МБВР участието на Предприятието в програмата за „Предоставяне на персонализирани консултантски услуги на МСП в Северните райони на България“, като заплати посоченото в чл. 1, ал. 3 от този договор за организиране и предоставяне на услугите;
Чл. 3.  ИАНМСП не поема други задължения във връзка с организиране участието на Предприятието извън изброените в чл. 1, в т.ч. не поема разходи за транспорт, дневни, командировъчни или други разходи на Предприятието, извън изрично посочените в този договор.
Чл. 4. ИАНМСП има право да посочи Предприятието като длъжник по отношение причинени от Предприятието вреди.

III. ПРАВА И ЗАДЪЛЖЕНИЯ НА ПРЕДПРИЯТИЕТО
Чл. 5. Предприятието има право:
1. да получи договорената услуга в чл.1 от този договор;
2. на отказ от участие при условията на чл. 7 от този договор.

Чл. 6. Предприятието се задължава:
1. Да възстанови на ИАНМСП причинените от него по време на провеждане на програмата щети.
2. Да осигури представител/и на Предприятието на организираната от ИАНМСП програма, посочен в подадената от същия Заявка за участие в програмата за „Предоставяне на персонализирани консултантски услуги на МСП в Северните райони на България“ (по Образец № 1) към Правила за кандидатстване на микро, малки и средни предприятия за получаване на услугата „Предоставяне на персонализирани услуги на МСП в Северните райони на България в различни ключови области, свързани с тяхното развитие и растеж, като: маркетинг, стратегическо планиране, организация и управление, достъп до пазари и др.“  по проект № BG16RFPR001-1.009-0001 „Предоставяне на комплексни услуги на предприятията от северните райони на България с цел подкрепа на тяхното устойчиво развитие и растеж чрез подпомагане дейността на Изпълнителна агенция за насърчаване на малките и средните предприятия (ИАНМСП)“ по програма „Конкурентоспособност и иновации в предприятията“ 2021 – 2027.
3. При обективна невъзможност от страна на посоченото/ите по т. 2 лице/а да вземе/ат участие в програмата, Предприятието може да подаде искане за промяна на представителя/ите, като предложи лице/а, част от екипа на МСП. В този случай искането следва да е подадено 3 (три) календарни дни преди обективната невъзможност от законния представител/и на Предприятието или от упълномощено от него лице.
4. Да отдели необходимото време и ресурси, да участва и съдейства активно за получаване на предоставяните услуги в съответствие с графика и процедурите предвидени за тях и предоставени му от екипа на програмата при започването й, включително, но не само:  присъствие на срещи; участие в сесии за наставничество и консултации; организиране на посещения на място; при изготвянето на първоначалния, междинния и окончателния доклад;
5. Да участва в проучвания за проследяване, за да се оцени промените и фирменото представяне, които ще се проведат след приключване на програмата за период до 2 години.
 6. Да предостави обратна връзка за услугите, предоставени във всеки пакет от услуги, в структуриран формат, определен от екипа на програмата
7.   За всяка публична проява, свързана с проекта, в т.ч. интервюта, изяви, изказвания, публикации в интернет и др. да подчертае ролята на Общността за реализация на дейността чрез финансовата подкрепа на  Програма „Конкурентоспособност и иновации в предприятията“ 2021-2027 по проект № BG16RFPR001-1.009-0001. Мярката е задължителна предвид поетите от ИАНМСП ангажименти за разгласяване на факта, че Проектът се съфинансира от Европейския фонд за регионално развитие.

IV. ОТГОВОРНОСТ И САНКЦИИ
Чл. 7. (1) Исканията за отказ от участие в програмата за „Предоставяне на персонализирани консултантски услуги на МСП в Северните райони на България“, се представят на ИАНМСП в писмен вид от Предприятието, надлежно подписани от представляващия, в срок до 3 (три) календарни дни, считано от датата на подписване на настоящия договор и от двете страни.  
(2) Неизпращането на посочения/ите представител/и / лице/а в Заявка за участие в програмата за „Предоставяне на персонализирани консултантски услуги на МСП в Северните райони на България“, (по Образец № 1) или на този в хипотезата на чл. 6, т. 3,  от страна на Предприятието в програмата се счита за отказ от участие.
Чл. 8. В случай на отказ от участие след посочения срок в чл. 7, ал. 1 или при хипотезата на чл. 7, ал. 2, Предприятието дължи възстановяване на пълния размер на разходите, направени от ИАНМСП във връзка със заявеното от него участие в 15-дневен срок от изпращане на уведомление от ИАНМСП към Предприятието за възстановяване на същите. 

V. МИНИМАЛНИ ПОМОЩИ

[bookmark: _GoBack]Чл. 9.  С подписването на този договор Предприятието декларира, че е запознато със следните факти и е наясно с възможните последствия от получаване на минимална помощ, както следва:
1. Организирането на участие в програмата за „Предоставяне на персонализирани консултантски услуги на МСП в Северните райони на България“, представлява минимална помощ по смисъла на Регламент (EС) № 2023/2831 от 13 декември 2023 година относно прилагането на чл. 107 и чл. 108 от Договора за функционирането на Европейския съюз към помощта „de minimis“. Информацията за предоставените минимални помощи се намира на електронен адрес http://minimis.minfin.bg/ReportBulstat.aspx, а след 01.01.2026 г. в Централния регистър на ЕС на електронен адрес: https://aid-register.ec.europa.eu/;
2. Информацията за предоставената помощ ще бъде изпратена на министъра на финансите за вписване в регистъра на минималните помощи на основание чл. 34 от Закона за държавните помощи (ЗДП), във връзка с чл. 9, ал. 4 от Правилника за прилагане на ЗДП.
3. При всяко ново предоставяне на минимална помощ, общата стойност на помощта не следва да надвишава прага от 300 000 евро за всеки един тригодишен период. Тригодишният период се определя с възобновяване, така че при всяко ново предоставяне на минимална помощ да се изчислява общия размер на минималната помощ за 3 /три/ предходни години, считано от датата на сключване на настоящия договор.  Предоставянето на минимална помощ се счита от момента на подписване на настоящия договор и от двете страни.  
Помощта de minimis, може да се натрупва с помощ de minimis, предоставена съгласно Регламент (ЕС) № 2023/2832 на Комисията. Тя може да се натрупва с помощ de minimis, предоставяна съгласно Регламент (ЕС) № 1408/2013 на Комисията и Регламент (ЕС) № 717/2014 на Комисията, до тавана, определен в член 3, параграф 2 от Регламент 2023/2831, Регламент (ЕС) № 1407/2013, изменящ Регламент (ЕО) № 1998/2006, Регламент (ЕС) № 1408/2013, приложим за селскостопанския сектор, изменящ Регламент № 1535/2007, Регламент (ЕС) № 360/2012 за дейности по услуги от общ икономически интерес и Регламент (ЕС) № 717/2014, изменящ Регламент (ЕО) № 875/2007, приложим за сектор рибарство и аквакултури. Помощта de minimis, предоставена в съответствие с Регламент (ЕС) № 2023/2831 на Комисията, не се натрупва с държавна помощ по отношение на същите допустими разходи, ако това натрупване би довело до надвишаване на най-високия съответен интензитет на помощта или размер на помощта, определени за конкретните обстоятелства на всеки отделен случай с регламент за групово освобождаване или решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се натрупва с друга държавна помощ, предоставена съгласно регламент за групово освобождаване или решение, приети от Комисията. 
ИАНМСП в качеството си на Администратор на помощ ви информира като получатели на помощ,  че характера на помощта е минимална помощ (de minimis), във връзка с Регламент (ЕС) № 2023/2831 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта de minimis, ОВ L 2023/2831 15.12.2023 г. и размера на брутния еквивалент на безвъзмездната помощ. 
В случай, че бенефициентът на минимална помощ надхвърли определения лимит, съгласно Регламент (ЕС) № 2023/2831, получателят на минималната помощ се задължава да възстанови пълния размер на получената минимална помощ. Връщането е дължимо от получателя на помощта, ведно с лихвите, считано от датата, от която помощта е била предоставена. Съгласно чл. 37 от Закона за държавните помощи неправомерно получената минимална помощ, представлява публично вземане, което се установява от администратора на помощта чрез издаване на акт за установяване на публичното вземане по реда на Административно-процесуалния кодекс. Вземанията подлежат на събиране по реда на ДОПК от органите на Националната агенция за приходите.
	
VI. ВЛИЗАНЕ В СИЛА

Чл. 10. Договорът влиза в сила от датата на подписването му и от двете страни.

VІІ. ПРЕКРАТЯВАНЕ НА ДОГОВОРА
Чл. 11. (1) Настоящият договор се прекратява:
1. по взаимно съгласие; 
2. при приключване на програмата по предоставяне на персонализирани консултантски услуги и уредени финансови взаимоотношения между страните.
3. при ликвидация на Предприятието или при обявяването му в несъстоятелност;
4. при смърт или поставянето под запрещение на физическото лице – предприятие по смисъла на параграф 1, т.1 от Допълнителните разпоредби на ЗМСП.
(2) Извън случая по алинея 1 договорът може да бъде прекратен, едностранно от ИАНМСП без предизвестие:
а) при отказ от участие от страна на Предприятието;
б) при установени от ИАНМСП неверни данни, заявени от Предприятието в документите за участие и наличие на двойно финансиране;
в) при възникване на форсмажорни (непредвидени) обстоятелства (като природни или стихийни бедствия (поройни дъждове, наводнения, снегонавявания, виелици, градушки, земетресения, свлачища, екстремно високи температури, суша и др.); блокади (на пътища, граници и др.), пожар, производствени аварии; войни, терористични актове, правителствени забрани, ембарго, стачки и др.), възникнали след сключване на договора. Всяка страна, която се позовава на форсмажорни обстоятелства, уведомява другата за наличието им и го доказва с писмени доказателства.  

VІІI. ЗАЩИТА НА ЛИЧНИТЕ ДАННИ И КОНФИДЕНЦИАЛНОСТ
Чл. 12. (1) Във връзка с организирането и осигуряването на участието на Предприятието в програмата „Предоставяне на персонализирани консултантски услуги на МСП в Северните райони на България“, страните се задължават да обработват личните данни при спазване на изискванията на Регламент (ЕС) 2016/679, Закона за защита на личните данни и приложимото национално и европейско законодателство. 
(2) Предприятието предоставя на ИАНМСП единствено личните данни, необходими за организиране на участието му в програмата и за изпълнение на дейностите по настоящия договор, като гарантира, че разполага с необходимото правно основание за предоставянето им. 
(3) За целите на организиране и изпълнение на програмата ИАНМСП има право да предоставя необходимите лични данни на МБВР, единствено доколкото това е необходимо за изпълнение на предмета на договора. 
(4)  ИАНМСП предприема необходимите организационни и технически мерки за защита на личните данни, както и изисква същите мерки от организациите и лицата, участващи в изпълнението на програмата.
Чл. 13. (1) Всяка информация, документи и данни, предоставени от Предприятието във връзка с участието му в програмата, включително информация относно неговата дейност, продукти, технологии, бизнес процеси, финансово състояние, клиенти, доставчици, пазарни стратегии, разработки, ноу-хау, търговски практики и всяка друга информация, която по своето естество представлява търговска или служебна тайна или е обозначена като поверителна, се считат за конфиденциална информация. 
(2) ИАНМСП се задължава да използва предоставената конфиденциална информация единствено за целите на организиране и осигуряване изпълнението на програмата и да не я предоставя на трети лица, освен когато това е необходимо за изпълнение на дейностите по настоящия договор. 
(3)  За целите на изпълнение на програмата ИАНМСП има право да предоставя необходимата конфиденциална информация на МБВР само в обема, необходим за изпълнение на възложените й дейности. 
(4)  Без предварително писмено съгласие на Предприятието информацията по ал. 1 не може да бъде използвана за други цели, включително за търговска дейност, предоставяне на консултантски услуги на трети лица, разработване на продукти, услуги или методологии, както и за нейното публично разгласяване, освен в случаите, предвидени в закон.

IX. ДОПЪЛНИТЕЛНИ РАЗПОРЕДБИ
Чл. 14. Този договор може да бъде изменян или допълван само по съгласие на двете страни, изразено в писмена форма.
Чл. 15. Всички спорове, възникнали при изпълнение на договора, се уреждат чрез преговори между страните, а при разногласие се отнасят пред компетентния български съд.
Чл. 16. За оперативното изпълнение на този договор страните определят лица и данни за контакт както следва:
За ИАНМСП – ……………………………………………………………………………………………………………
Банкова сметка:
IBAN:
BIC:
За Предприятието    .................................................................................
Чл.17. За неуреденото в този договор се прилага действащото законодателство в страната.

Настоящият договор се подписа в два еднообразни екземпляра по един за всяка от страните.

За ИАНМСП:					За Предприятието:
                                                                      
………………………………………			………………………………………
	/…………………………………./	                                                       
Представляващ ИАНМСП

………………………………………
/…………………………………./
главен счетоводител

Проект № BG16RFOP002-2.052-0001 „Подкрепа на интернационализацията на българските предприятия чрез провеждане на търговски мисии, бизнес форуми, конференции, контактни борси и двустранни срещи“ 

Този документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Изпълнителна агенция за насърчаване на малките и средните предприятия и при никакви обстоятелства не може да се приема, че този документ отразява официалното становище на Европейския съюз и Управляващия орган.
11
 Проект № BG16RFPR001-1.009-0001 „Предоставяне на комплексни услуги на предприятията от Северните райони на България с цел подкрепа на тяхното устойчиво развитие и растеж чрез подпомагане дейността на Изпълнителна агенция за насърчаване на малките и средните предприятия (ИАНМСП)“
Този документ е създаден с финансовата подкрепа на Програма „Конкурентоспособност и иновации в предприятията“ 2021-2027 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Изпълнителна агенция за насърчаване на малките и средните предприятия и при никакви обстоятелства не може да се приема, че този документ отразява официалното становище на Европейския съюз и Управляващия орган.

